Մինչ այդ բնակիչները նշեցին, որ դիմել են թաղապետարան, սակայն այնտեղից տեղեկացրել են, որ խնդրի հասցեատերը արդարադատության նախարարության քրեակատարողական վարչությունն է: Դրանից հետո դիմել են իրենց ընտրատարածքից պատգամավոր դարձած ՀՀԿ-ական Հարություն Կարապողոսյանին (Սնխչի Հարութ), որն էլ դիմել է արդարադատության նախարարին: Բնակիչների հավաստմամբ, Դավիթ Հարությունյանը պատգամավորին տեղեկացրել է, որ ավելի շուտ նոր ՔԿՀ կկառուցեն, քան այդ կոյուղին կվերանորոգեն, որովհետեւ խնդիրը շատ լուրջ է: Նշենք, որ կոյուղու վթարի հետեւանքով առաջացած գարշահոտությունից հաճախ դժգոհում են հենց դատապարտյալները, քանի որ վթարված մասն ավելի մոտ է ցմահ դատապարտյալների պահման վայրին (բանտի կլոր շենքին):